Toppserien 2008

Toppserien 2008 var den 22. sesongen av den norske øverste divisjon i fotball for kvinner. Blant forhåndsfavorittene var de tre øverste lagene fra 2007, Kolbotn, Røa og Asker. Arna-Bjørnar og Team Strømmen hadde også medaljeambisjoner før starten. De to lagene som rykket opp fra 1. divisjon var Larvik og Fart. Fart debuterte i Toppserien, og ble samtidig det første laget fra Hedmark i Toppserien. Disse lagene deltok:

Mens kampen om gullet aldri ble helt spennende, ble kampen om de andre medaljeplassene langt jevnere. Kolbotn og Asker så ut til å kontrollere plassene, men gikk på noen overraskende tap mot slutten, og slapp Team Strømmen forbi. Team Strømmen tok dermed sitt tredje sølv i serien. Farts dårlige poenghøst gjorde det åpenbart at de kom til å rykke ned relativt tidlig. Kampen mellom Larvik og Kattem om å sikre plassen ble avgjort i stor grad av at Kattem lyktes å slå Klepp og spille uavgjort mot Kolbotn hjemme.

Sesongen 2008 var siste sesong for profiler som Gunhild Følstad, Ane Stangeland Horpestad og Kristin Blystad Bjerke. Flere spillere var skadet mesteparten av sesongen, inkludert Askers Anna Bettina Langlo Jevne, Røas Lise Meistad og Arna-Bjørnars Madeleine Giske.

Fakta fra sesongen
 Kine Bjerk (Klepp) scoret sesongens første mål hjemme mot Fløya i 1. serierunde. Hun scoret også sesongens første mål i fjor, også da mot Fløya.
 Det første gule kortet for sesongen ble tildelt Larviks Karoline Cesilie Mørk Halvorsen i 1. serierunde.
 Sesongens første røde kort fikk Klepps Silje Thorsen etter 61 minutter i 1. serierunde to minutter etter at hun fikk sitt første gule kort.
 Kristin Blystad Bjerke (Kolbotn) scoret det første ekte hat-tricket i sesongen i 6. serierunde for Kolbotn mot Larvik. Målene ble scoret fra det 81. til det 90. minutt.
 Røa ble det første laget til å score tosifret i en kamp. Det skjedde mot Fart i 4. serierunde. To kamper til endte tosifret, Arna-Bjørnar – Amazon Grimstad (10-1) og Røa – Kattem (11-1).
 Røa vant serien med 15 poeng, som er den største avstanden mellom nummer 1 og nummer 2 i den øverste divisjonen for kvinner noensinne. Røa tangerte også Trondheims-Ørns 90 plussmål, om enn på fire flere kamper enn Ørn.
 Det så lenge ut til at Fart skulle ta den lite ærbødige rekorden til Kaupanger med dårligst innsats, men etter uavgjort hjemme mot Klepp ble det «bare» nest dårligst. Fart er dermed det tredje laget som har fått ett poeng i en sesong i det øverste nivået i norsk kvinnefotball.

Tabell

Målscorere
Sist oppdatert 3. desember
22 mål:
 Kristy Nicole Moore, Fløya
18 mål:
 Lene Mykjåland, Røa
17 mål:
  Guro Knutsen, Røa
16 mål
  Melissa Wiik, Asker (ofte feilkreditert 2-1 målet borte mot Kattem) 
14 mål
  Elise Thorsnes, Arna-Bjørnar
  Lise Klaveness, Asker  
13 mål
  Kristin Blystad Bjerke, Kolbotn
11 mål
  Aimee Edris, Arna-Bjørnar
10 mål
  Kristin Lie, Trondheims-Ørn
  Una Nwajei, Amazon Grimstad (ofte feilkreditert vinnermålet borte mot Trondheims-Ørn) 
9 mål
  Hege Hansen, Klepp
  Solveig Gulbrandsen, Kolbotn
  Kristine Edner, Røa
8 mål
  Maren Mjelde, Arna-Bjørnar
  Isabell Herlovsen, Kolbotn
  Sarah Huffmann, Røa
  Nasra Abdullah, Team Strømmen
  Line Smørsgaard, Klepp
7 mål
  Madeleine Giske, Arna-Bjørnar (skadd over halve sesongen)
  Anita Eftedal, Larvik
6 mål 
  Lene Storløkken, Team Strømmen
  Ann Mari Dovland, Amazon Grimstad
  Trine Rønning, Kolbotn
  Oda Fugelsnes, Trondheims-Ørn

Terminliste

Eksterne lenker
 Oversikt over alle serierundene
 Sluttabell
 Toppscorere